Haridus- ja teadusministeeriumi pikaaegne asekantsler Mart Laidmets lahkub augustis ametist.

Laidmets lahkub ametist omal soovil alates 12. augustist ning alates 13. augustist asub ministeeriumis tema kohale Mikk Kasesalk, kelle valis välja kõrgemate riigiametnike konkursi- ja atesteerimiskomisjon.

"Olles pikka aega seotud haridusteemaga otsustasin vaadata sellele veidi teise nurga alt, kuid jätkan samas valdkonnas veidi hoogsamalt," ütles 2013. aastast asekantslerina töötanud Laidmets ERR-ile.

Laidmetsast saab alates augusti keskpaigast SA Innove juhatuse liige.

Asekantsleri ametikohale asuv Mikk Kasesalk on töötanud Tallinna ülikooli rektoraadi büroo juhina ja Konfutsiuse Instituudi direktorina. Tal on Tallinna Ülikooli magistrikraad psühholoogias.